Пятница, 7.04.2017 21:00. рубрика: Общество На бялюткіх ручніках рознакаляровымі фарбамі зіхацяць зіркастыя кветкі. Так і хочацца дакрануцца да гэтай прыгажосці. Цяжка апісаць словамі хараство, якое стварае сваімі рукамі вышывальшчыца з Дубровы Марыя Пракопчык. Свой талент, сваё ўменне сёння яна сканцэнтроўвае ў адным напрамку — вышывае толькі ручнікі і толькі гладдзю. “Гэта ўжо стала неад’емнай часткай майго жыцця, — гаворыць наша субяседніца. — Як іншаму чалавеку хочацца вельмі, скажам, салодкага, так і мне, як выпадае свабодная хвілінка, хочацца хутчэй сесці за работу”.